Nětko maja lěpše wuměnjenja za technisku pomoc a hašenje
Ralbicy (aha/SN). Dawno wočakowany dźeń dožiwi sobotu 26 aktiwnych kameradow Ralbičanskeje wohnjoweje wobory. Falk Lehmann ze zawoda Magirus w Ulmje přepoda jim symbolisce kluč za nowe, tam po jich předstawach twarjene wohnjowoborne jězdźidło typa IVECO.
Mjeztym 15 lět steji Achim Měrćink na čole Ralbičanskeje wobory, wot 2009 ma wón runočasnje zamołwitosć za ně- hdźe 120 kameradow wšěch pjeć woborow delanskeje gmejny. W přitomnosći wokrjesneho hašenskeho mištra Manfreda Pethrana, předsydy zarjadniskeho zwjazka Při Klóšterskej wodźe Měrka Domaški, wjesnjanosty gmejny RalbicyRóžant Hubertusa Ryćerja (CDU), Ralbičanskeje wjesneje předstejićerki Hany Krawcoweje a wšěch nawodow woborow zarjadniskeho zwjazka dźakowaše so Měrćink za wulkomyslnu podpěru gmejny a wysoke hódnoćenje čestnohamtskeje dźěławosće kameradow.
bos_Latn szl_Latn szl_Latn